## Odluka o osnovicama osiguranja za obračunavanje i plaćanje doprinosa i za ostvarivanje prava iz mirovinskog osiguranja osoba koje samostalno obavljaju profesionalnu djelatnost, vrhunskih športaša i ša

### NN 25/2002 (15.3.2002.), Odluka o osnovicama osiguranja za obračunavanje i plaćanje doprinosa i za ostvarivanje prava iz mirovinskog osiguranja osoba koje samostalno obavljaju profesionalnu djelatnost, vrhunskih športaša i ša

# HRVATSKI ZAVOD ZA MIROVINSKO OSIGURANJE

if !supportEmptyParas endif

581

Na teme­lju članka 141. točke 3. Zakona o mirovinskom osigura­nju
(»Narodne novine«, broj 102/98, 127/00 i 59/01), članka 19. točke 1. i članka
20. točke 11. Statuta Hrvatskoga zavoda za mirovinsko osigura­nje (»Narodne
novine«, broj 163/98), Upravno vijeće Hrvatskog zavoda za mirovinsko osigura­nje,
na sjednici održanoj 20. ve­ljače 2002. donosi

## ODLUKU

### O OSNOVICAMA OSIGURANJA ZA OBRAČUNAVANJE I PLAĆANJE DOPRINOSA I ZA OSTVARIVANJE PRAVA IZ MIROVINSKOG OSIGURANJA OSOBA KOJE SAMOSTALNO OBAVLJAJU PROFESIONALNU DJELATNOST, VRHUNSKIH ŠPORTAŠA I ŠAHISTA, SVEĆENIKA, REDOVNIKA, REDOVNICA I OSTALIH VJERSKIH SLUŽBENIKA

Članak 1.

Ovom odlukom utvrđuju se osnovice osigura­nja za obra­čunava­nje i plaća­nje
doprinosa i za ostvariva­nje prava iz mirovinskog osigura­nja za osiguranike iz
članka 11. točke 2. i 3. i članka 14. Zakona o mirovinskom osigura­nju (u da­lj­njem
tekstu: ZOMO), tj. za osobe koje u skladu s posebnim propisima samostalno obav­ljaju
profesionalnu djelatnost kao što su odvjetnici, liječnici, zubari, umjetnici,
novinari, odgajate­lji, lektori, prevo­dite­lji, prima­lje i drugi, za vrhunske
športaše i šahiste ako nisu osigurani po drugoj osnovi i za svećenike,
redovnike, redovnice i ostale vjerske službenike za vrijeme službe za vjersku
zajednicu ako nisu obvezno osigurani po drugoj osnovi.

Članak 2.

Osnovice osigura­nja za obračunava­nje
i plaća­nje doprinosa i za ostvariva­nje prava iz mirovinskog osigura­nja
osiguranika iz članka 1. ove odluke utvrđuju se prema stručnoj spremi i to:

1. za osiguranike koji imaju
visoku stručnu spremu (VSS) – u svoti od 5.739,00 kn

2. za osiguranike koji imaju
višu stručnu spremu (VŠS) i visokokvalificirane radnike (VKV) – u svoti od
5.493,00 kn

3. za osiguranike koji imaju
sred­nju stručnu spremu (SSS) i kvalificirane radnike (KV) – u svoti od
4.174,00 kn

4. za osiguranike –
polukvalificirane radnike (PKV) i radnike s nižom stručnom spremom (NSS) – u
svoti od 3.127,00 kn

5. za osiguranike bez stručne
spreme (NKV) – u svoti od 2.632,00 kn.

Članak 3.

1) Osiguranici iz članka 1.
ove odluke mogu, u skladu s člankom 144. ZOMO, izabrati višu osnovicu osigura­nja
od osnovica iz članka 2. ove odluke.

2) Više osnovice osigura­nja
utvrđuju se posebnom odlukom Zavoda.

Članak 4.

Za osiguranike – samostalne
umjetnike za koje je obvezu plaća­nja doprinosa preuzela Republika Hrvatska, a
prijavu na osigura­nje podnosi Hrvatska zajednica samostalnih umjetnika, primje­njivat
će se osnovica osigura­nja iz članka 2. točke 1. ove odluke, bez obzira na
stvarnu stručnu spremu osiguranika.

Članak 5.

Na osnovicu iz članka 2. do
4. ove odluke obračunavaju se i plaćaju doprinosi za mirovinsko osigura­nje
prema zakonom utvrđenim stopama doprinosa za mirovinsko osigura­nje.

Članak 6.

Na dan početka primjene ove
odluke prestaje vrijediti Odlu­ka o osnovicama osigura­nja za obračunava­nje i
plaća­nje doprinosa i za ostvariva­nje prava iz mirovinskog osigura­nja osoba
koje samostalno obav­ljaju profesionalnu djelatnost, vrhunske športaše i šahiste,
svećenike, redovnike, redovnice i ostale vjerske službenike (»Narodne novine«,
broj 35/2000).

Članak 7.

Ova odluka stupa na snagu
osmog dana od dana objave u »Narodnim novinama«, a primje­njivat će se od 1.
trav­nja 2002.

Klasa: 140-13/02-01/1543
Urbroj: 341-99-01-01/14
Zagreb, 20. ve­ljače 2002.

Predsjednik
Upravnog vijeća Hrvatskog zavoda
za mirovinsko osigura­nje
**dr. sc. Bože Borko Žaja,** v. r.

Odluka, NN 25/2002-581